CELEX: 62013CA0182
Language: sk
Date: 2015-05-13 00:00:00
Title: Vec C-182/13: Rozsudok Súdneho dvora (piata komora) z 13. mája 2015 [návrh na začatie prejudiciálneho konania, ktorý podal Industrial Tribunals, (Severné Írsko) – Spojené kráľovstvo] – Valerie Lyttle a i./Bluebird UK Bidco 2 Limited (Návrh na začatie prejudiciálneho konania — Sociálna politika — Hromadné prepúšťanie — Smernica 98/59/ES — Článok 1 ods. 1 prvý pododsek písm. a) — Pojem „zariadenie“ — Metóda výpočtu počtu prepustených pracovníkov)

20.7.2015   
            
            
               SK
            
            
               Úradný vestník Európskej únie
            
            
               C 236/2
            
         Rozsudok Súdneho dvora (piata komora) z 13. mája 2015 [návrh na začatie prejudiciálneho konania, ktorý podal Industrial Tribunals, (Severné Írsko) – Spojené kráľovstvo] – Valerie Lyttle a i./Bluebird UK Bidco 2 Limited
   (Vec C-182/13) (1)
   
   ((Návrh na začatie prejudiciálneho konania - Sociálna politika - Hromadné prepúšťanie - Smernica 98/59/ES - Článok 1 ods. 1 prvý pododsek písm. a) - Pojem „zariadenie“ - Metóda výpočtu počtu prepustených pracovníkov))
   (2015/C 236/03)
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Industrial Tribunals, (Severné Írsko)
   
      Účastníci konania pred vnútroštátnym súdom
   
   
      Žalobkyne: Valerie Lyttle, Sarah Louise Halliday, Clara Lyttle, Tanya McGerty
   
      Žalovaná: Bluebird UK Bidco 2 Limited
   
      Výrok rozsudku
   
   Pojem „zariadenie“ uvedený v článku 1 ods. 1 prvom pododseku písm. a) bode ii) smernice Rady 98/59/ES z 20. júla 1998 o aproximácii právnych predpisov členských štátov týkajúcich sa hromadného prepúšťania sa má vykladať tým istým spôsobom ako pojem uvedený v písmene a) bode i) toho istého pododseku.
   Článok 1 ods. 1 prvý pododsek písm. a) bod ii) smernice 98/59 sa má vykladať v tom zmysle, že nebráni vnútroštátnej právnej úprave, ktorá stanovuje povinnosť informovať zamestnancov a poradiť sa s nimi v prípade, že počas obdobia 90 dní má dôjsť k prepusteniu aspoň 20 zamestnancov konkrétneho zariadenia podniku, nie však vtedy, keď celkový počet prepustení vo všetkých alebo niektorých zariadeniach podniku dosiahne alebo prekročí počas toho istého obdobia limit 20 zamestnancov.
   
      (1)  Ú. v. EÚ C 189, 29.6.2013.